recursal/SuperWikiNEXT-32B huggingface dataset:
**אנדרה ד'שון ויקר** (באנגלית: **Andre DeSean Wicker**; נולד ב-18 באפריל 1971), הידוע בכינוי הבמה דרסטה או גנגסטה דרסטה, הוא ראפר אמריקאי שנודע בשל שיתוף הפעולה עם Eazy-E בסינגל "Real Muthaphuckkin G's". הוא גם אחיו הגדול של הראפר B.G. Knocc Out, שהשתתף גם הוא בשיר.

ביוגרפיה
--------

### ילדות ונעורים

וויקר נולד וגדל בעיר קומפטון שבקליפורניה. הוא הפך לחבר בכנופיית "קריפס" יחד עם אחיו. שניהם היו מקושרים עם חבורת Nutty Blocc Compton Crips. הוא הורשע בשל תקיפת חבר כנופיה אחר בקומפטון בשנת 1985 או 1986, ונכלא בבית הכלא לעבריינים צעירים בקארמילו, קליפורניה.

### תחילת הקריירה המוזיקלית

בזמן שריצה את זמן המאסר, התחיל וויקר לכתוב מילים לשירים ולשיר ראפ באופן רציני, ונשאר בקשר צמוד עם אחיו B.G. Knocc Out. לאחר שחרורו המוקדם, Eazy-E גילה את שני האחים, נפגש איתם והקליט עימם שירים. דרסטה ו-B.G. Knocc Out הוחתמו ל-Ruthless Records על ידי איזי-אי. שניהם הופיעו במיני אלבום של איזי-אי "It's On (Dr. Dre) 187um Killa" בסינגל "Real Muthaphuckkin G's". בעקבות הצלחתו של הסינגל, האחים קיבלו חשיפה והחלו להקליט את אלבום הבכורה שלהם, Real Brothas. לאחר מותו של איזי-אי, יצא לאור האלבום. כמו כן, ערכו האחים שלוש הופעות באלבומו של איזי-אי "Str8 off tha Streetz of Muthaphukkin Compton".

### אחרי Real Brothas

לאחר מותו של Eazy-E ומאסרו של B.G. Knocc Out, דרסטה החל לעבוד עם Death Row Records. דרסטה הופיע בשני שירים של אלבום הקומפילציה של דת' רואו *Too Gangsta for Radio*, אך למעשה מעולם לא הוחתם לחברת התקליטים. דרסטה הצהיר בראיון שהוא כרגע עובד על סדרת מיקסטייפים בשם *Dirty West*. דרסטה גם כתב שיר לאלבום של ד"ר דרה *Detox*, אך דרה לא רוצה לשתף פעולה עמו. דרסטה מתח ביקורת על ד"ר דרה על שהקיף עצמו בראפרים ממוצעים ואיחר את תאריך שחרור האלבום. כרגע דרסטה מתגורר בלנקסטר, קליפורניה.

### חיים אישיים

בינואר 1994, שרד דרסטה פגיעות מרובות מאקדח במהלך עימות בין כנופיות. הוא הורשע גם כעבריין מין.

דיסקוגרפיה
----------

### אלבומים

* **Real Brothas** - יצא לשווקים: 15 באוגוסט 1995, בלייבל "Def Jam" של חברת התקליטים Outburst Records

### סינגלים

* Jealousy
* 50/50 Luv
* D.P.G./K

קישורים חיצוניים
----------------

* דרסטה, באתר AllMusic (באנגלית)
* דרסטה, באתר MusicBrainz (באנגלית)
* דרסטה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015051617
* MusicBrainz: 59d2ca34-7214-4a80-8ae5-347da2c38fce
* VIAF: 315604161
* WorldCat (עם VIAF): 315604161

 |
מפת המחוז טימיש ברומניה בשנת 1930 עם החלוקה ליחידות "פלאסה"
**פלאסה** (ברומנית: **plasă**, ברבים plăşi "פּלֶש" - בעברית - נפה) הייתה יחידת חלוקה מנהלית ברומניה, בין מחוז הנקרא "ז'ודץ" ובין ה"קומונה" (יחידה המורכבת מכפר אחד או יותר). בראש הפלאסה עמד **פרטור** שמונה על ידי פרפקט המחוז. המוסד שבראשו עמד הפרטור נקרא **pretură** פרֶטורה.

חלוקת המחוזות (ז'ודץ) ל "פלאסות" (plăşi) הונהגה בימי השליט קרול הראשון ונמשכה בתקופה הממלכה הרומנית ועוד שנתיים תחת השלטון הרפובליקני הקומוניסטי עד לשנת 1950.
אז ה"פלאסה" הוחלפה לפי הדגם של ברית המועצות על ידי ה"ראיון". 

מפת החלוקה המנהלית של רומניה בשנת 1930. מצוינים בה במחוזות ,הנפות ("פלאסה") והערים.

הערות שוליים
------------

1. ↑  "Legea nr. 5 pentru raionarea administrativ-economică a teritoriului Republicii Populare Romîne" (פורסם ב Monitorul Oficial, No. 77 / September 8, 1950); 
 Ronald A. Helin "The Volatile Administrative Map of Rumania", in *Annals of the Association of American,* 
"Geographers*, Vol. 57, No. 3 (September 1967), pp.481-502*
חוק ה"ראיונציה" מנהלית-כלכלית של הטריטוריה של הרפובליקה העממית הרומנית, ברשומות הרשמיות "מוניטורול אופיצ'יאל" מס. 77, 8 בספטמבר 1950.
מנילה שבפיליפינים הוכרזה כעיר פתוחה בדצמבר 1941 במטרה למנוע מצבא האימפריה היפנית להרוס את העיר
**עיר פתוחה** (או **עיר פרזות**) היא יישוב שהכריז במהלך מלחמה כי הוא מוותר על מאמצי ההגנה, וזאת בדרך כלל על מנת למנוע הרס ופגיעה בתושביו. ברגע שעיר הכריזה על עצמה כ"עיר פתוחה", ישנה ציפייה שהצבא היריב יכבוש את העיר באופן לא אלים ובלי להרוס את העיר. ההצהרה הזו נועדה להגן על תושבי העיר ועל נכסיה התרבותיים ממלחמה שעשויה להסב להם נזק. 

כוחות התוקפים את העיר לא תמיד יכבדו את ההכרזה, וייתכן כי גם הכוחות המגנים ישתמשו בה כטקטיקה פוליטית. במקרים מסוימים, ההכרזה על עיר כ"עיר פתוחה" עשויה להתבצע מצד במלחמה אשר נמצא על סף תבוסה או כניעה; במקרים אלה, הצד המצהיר מסוגל להילחם על העיר אך מעדיף לחסוך את הנזק שייגרם לעיר זו. 

בהתאם לאמנת ז'נבה, חל איסור לתקוף מקומות "לא מוגנים בשום צורה שהיא".

ראו גם
------

* אמנות ז'נבה
* דיני מלחמה
* משפט בינלאומי פומבי
* רומא עיר פרזות
* עיר סגורה

הערות שוליים
------------

1. ↑  פאול י. מרפי, רן ר. ארלינגטון, **האפיפיורית: הביוגרפיה השנויה במחלוקת של האחות פסקאולינה, האישה החזקה ביותר בהיסטוריה של הוותיקן**, ניו יורק: ספרי וורנר, 1983, עמ' 210, מסת"ב 0-446-51258-3
**העכביש והזבוב** (באנגלית: **The Spider And The Fly**) הוא סרט הנפשה קצר אמריקאי מסדרת הסרטים "סימפוניות טיפשיות", אשר הופץ בשנת 1931.

עלילה
-----

מטבח מלא בזבובים. עכביש מתעורר ומנגן ברשתו כמו נבל, מושך זוג מהם; הנקבה לכודה, והזכר מזמן את הפרשים, שמגיעים רכובים על דבורים, רוכבים על פרפרים להטיל פצצות פלפל, יורה בקבוקי שמפניה, ובסופו של דבר מבעיר את הרשת ותופס את העכביש על נייר זבוב כשהוא נופל.

ביקורות
-------

Motion Picture Herald (19 בדצמבר 1931): "פסגת אנימציה: מעולם מניסיונו לא ראה המבקר הזה סרט מצויר יותר חדשני, חכם או משעשע יותר, מאשר הסרט הזה של סימפוניות טיפשיות של וולט דיסני. קהל פתיחת ערב בקריטריון של ניו יורק פרץ בסערה של מחיאות כפיים בהקרנתו. מסקנה, ובכן, המספר הכי יוצא דופן היה ראוי לכך. כאשר אהובת הזבוב כלואה בקורי העכביש, הצבא, על כנפיים, רכובים על זבובי סוסים עם סיכות לרמחים ועם זבובי דרקון הפועלים כמטוסי הפצצה. עשרות רישומים חדשים וחכמים להפליא ורעיונות מקוריים משולבים בנושא האנימציה החכם הזה. בשום פנים ואופן שיחק אותו, והקהל ידבר על זה במשך שבוע".

הסרט היומי (20 בדצמבר 1931): "נוקאאוט. הסרט המצויר הזה של דיסני הוא אחד הטובים ביותר שהגיעו בירחים. לרעיון בסיסי, ביצוע גאוני וליווי סאונד וליווי מוזיקלי יעיל, קשה לנצח אותו. הוא מציג להקת זבובים, וזוג ציפורי אהבה עפות פנימה במיוחד, מרחיקים את עצמם במטבח. עכביש רשע מפתה זבוב גברת לרשת שלו, ואז גיבורה ממהר להצילה, לבסוף הוא קורא לעזרתם של כל צבא הזבובים, שמנצח את העכביש. הסרט לא יכול לפספס עם אף קהל ."

מדיה ביתית
----------

הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

קישורים חיצוניים
----------------

* "העכביש והזבוב", במסד הנתונים הקולנועיים IMDb (באנגלית)
* "העכביש והזבוב", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Silly Symphony - The Spider and the Fly Background Layout Drawing | Lot #12247". *Heritage Auctions* (באנגלית). נבדק ב-9 בינואר 2020. `{{cite web}}`:  (עזרה)
2. ↑  "Shorts". *Motion Picture Herald*: 50. 19 בדצמבר 1931. נבדק ב-23 בפברואר 2020. `{{cite journal}}`:  (עזרה)
3. ↑  "Reviews of Short Subjects". *The Film Daily*: 12. 20 בדצמבר 1931. נבדק ב-23 בפברואר 2020. `{{cite journal}}`:  (עזרה)
**אַסְפֵּקְט** (בעברית: **הֶבֵּט**) הוא מונח בבלשנות וקטגוריה דקדוקית המתאר את יחסו של הדובר לפעולה שעל אודותיה הוא מדבר בהקשר לזמן שעליו מדובר; היינו, האם מבחינת הדובר מדובר בפעולה מתמשכת, חד-פעמית או כזו הנשנית ומתרחשת, וכיוצא בזה. האספקט מתבטא בדרכים שונות, לעיתים באמצעות שינויים מורפולוגיים בפועל עצמו (כמו ברוב השפות הסלאביות), ועתים באמצעות מילים מיוחדות לכך. ישנן גם שפות בהן אין לאספקט יצוג בפני עצמו, והוא מיוצג בעזרת צורות זמן שונות.

הגדרה
-----

לרוב, קיים בלבול מסוים בין מושג האספקט למושג הזמן הדקדוקי. אך בעוד הזמן מציין את מיקום הפעולה על גבי ציר הזמן (לרוב, ביחס לזמן הדיבור), הרי שהאספקט מתאר את איכות זמן הפעולה והיחס אליו. דוגמה לכך ניתן לראות במשפטים הבאים באנגלית: "I eat", "I am eating", "I have eaten", "I have been eating" כולם משתייכים בצורה כזו או אחרת לזמן הווה, אך נבדלים ביניהם בתיאור זמן הפעולה, ומכאן - באספקט. לאספקט צורות רבות, מהן המבטאות פעולה נמשכת, או פעולה הקורית-לעיתים ("מדי שבת אני הולך לבית הכנסת" למרות שהפועל הולך מופיע כאן בזמן הווה, הכוונה היא לפעולה הקורית מדי פעם), ועוד רבות. אך השכיחות שבהן ברוב השפות ובעיקר בסלאביות (ראה להלן) הן צורות הפרפקט (-מושלם) ואימפרפקט (בלתי מושלם) בנוסף לאספקט דורטיבי (ממושך). הפרפקט מתייחס לתוצאת הפעולה המושלמת, כמו במשפטים הבאים בצ'כית וברוסית (בהתאמה):

* Otevřel jsem dveře.
* Я открыл дверь.

(פתחתי את הדלת)  

משמעותו של משפט זה מתייחסת לתוצאה, לאמור, הדלת כעת פתוחה. לעומת זאת האימפרפקט מתייחס לפעולה עצמה שנעשתה, ולא לתוצאתה. כך למשל:

* Oteviral jsem dveře.
* Я открывал дверь.

(פתחתי את הדלת)  

המשפט הזה נבדל מקודמו בכך שהפועל בו הוא בצורת האימפרפקט, וע"כ משמעותו מתייחסת לפעולת הפתיחה ("עסקתי בפתיחת דלת").

דוגמה לאספקט דורטיבי (ממושך)

"המגדל הולך ושוקע"

השימוש באספקט
-------------

ישנן שפות בהן קיימת הבחנה ברורה וחדה בין האספקט לזמן. כך למשל במנדרינית קיימות תוספות ייחודיות לציון פועל מתמשך או מושלם (了, 过), אך לעומת זאת הפעלים אינם נוטים כלל בזמן, והזמן מצוין בלעדית בעזרת ציוני-זמן (אתמול, מחר וכדומה). לעומת זאת, בשפות ההודו-אירופיות (למעט השפות הסלאביות) התאחדה מערכת האספקטים לחלוטין עם מערכת נטיות הזמן והיא מבוטאת בעזרת צורות זמן שונות, או מובנת מההקשר הכללי של המשפט. קיימים גם אספקטים המורים על "הכנה לקראת" פעולה, (האספקט הפרוספקטיבי. "אני הולך לעשות כך-וכך". קיים באנגלית (I am going to do it), בצרפתית (Je vais le faire demain), ובערבית ועברית מדוברות, בהשפעת השפות האירופיות). כמו גם האספקט האינספטיבי המורה על תחילתה של הפעולה (למשל התחילית ek- באספרנטו: Mi ekmanĝas - אני מתחיל לאכול), ועוד רבים.

ראו גם
------

* זמן (בלשנות)
* מודוס (בלשנות)

לקריאה נוספת
------------

* The acquisition of Lexical and Grammatical aspect
* Bernard Comrie, *Aspect: an introduction to the study of verbal aspect and related problems*, Cambridge : Cambridge University Press, 1976. מסת"ב 9780521290456 (paperback), מסת"ב 9780521211093 (hardcover).

הערות שוליים
------------

1. ↑  הֶבֵּט במילון תורת הצורות [בלשנות] (תשע"ח), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535901905171
* GND: 4068892-6
* LCCN: sh85056268
* NKC: ph117973

 |
מפת נתיב הרכבת על גבי מפת העיר
**הרכבת הקלה של אדינבורו** (באנגלית: **Edinburgh Trams**) היא מערכת הסעת המונים חשמלית המשרתת את העיר אדינבורו, בירת סקוטלנד. היא פועלת מאז שנת 2014. בשנת 2018 נסעו בה 7.3 מיליון נוסעים.

הקמת הרכבת
----------

בעיר אדינבורו פעלה רכבת קלה בשנים 1919–1956. תחילה היא הונעה בכבל ואחר כך הוסבה להנעה בחשמל. הרכבת בוטלה כאשר הוחלט להשתית את התחבורה בעיר על אוטובוסים מונעים במנועי דיזל.

בשלהי שנות התשעים התעורר בעיר עניין מחודש בהקמת רכבת קלה, לאחר שערים אחרות בבריטניה הקימו רכבות דומות. לאחר הליך ממושך של דיון בהצעות ושל רישוי החלו ב-2007 עבודות מקדימות להקמת המערכת. הקמת המערכת עצמה החלה ביוני 2008. הבנייה הצריכה הקמת גשרים וחפירת מנהרה.

השלמת הפרויקט הייתה כרוכה בקשיים רבים, בעיכוב משמעותי ובקשיי מימון. הרכבת החלה בפעולה סדירה ב-31 במאי 2014. עלות הקמת המערכת הגיעה ל-776 מיליון לירות שטרלינג, יותר מכפליים מהערכת העלות הראשונה של ההקמה.

הרכבת
-----

הרכבת כוללת כיום (2019) קו אחד באורך של 14 קילומטרים. בקו הוקמו 16 תחנות, הממוקמות ברובן במרכזה של העיר, מצפון מזרח לדרום מערב. הרכבת מחברת את מרכז העיר עם נמל התעופה, הממוקם ממערב לעיר. משך הנסיעה בקו לכל אורכו הוא כ-40 דקות. הדיפו (depot) של הרכבת ממוקם בסמוך לחלקו המערבי של הקו.

בקו משרתים קרונות רכבת מתוצרת חברת Construcciones y Auxiliar de Ferrocarriles הספרדית. הרכבת מונעת בחשמל וניזונה מכבל חשמל עילי. אורך כל רכבת הוא 42.8 מטר ובה קיבולת של עד 250 נוסעים.

מספר הנוסעים ברכבת עלה בהתמדה מאז הפעלתה. בשנת 2015 נסעו בה 4.92 מיליון נוסעים ובשנת 2018 הגיע מספרם ל-7.3 מיליון. בשנתיים הראשונות להפעלתה פעלה המערכת בהפסד תפעולי, אך ב-2016, שנתיים לפני הצפוי, כבר הגיעה לרווח.

הרכבת מופעלת על ידי חברת Edinburgh Trams, שהיא חברה בת של תאגיד התחבורה העירוני Transport for Edinburgh.

במרץ 2019 החליטה מועצת העיר על הארכת קו הרכבת הקלה בחלקו המזרחי, עד לרובע לית' (Leith) שלחוף לשון הים של פורת'.

קישורים חיצוניים
----------------

ויקישיתוף מדיה וקבצים בנושא **הרכבת הקלה של אדינבורו** בוויקישיתוף
* 

* אתר האינטרנט הרשמי של הרכבת הקלה של אדינבורו (באנגלית)
* Edinburgh's trams roll into action, באתר חדשות ה-BBC, ‏31 במאי 2014

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 8213157100636272740001
* WorldCat (עם VIAF): 8213157100636272740001

 |
**פופ** (באנגלית: **Pope**) הוא כפר במחוז פנולה (אנ'), מיסיסיפי, ארצות הברית. אוכלוסיית הכפר מנתה 215 תושבים במפקד האוכלוסין האמריקאי של שנת 2010.

קליף פינץ', מושל מיסיסיפי בשנים 1976–1980, נולד בפופ.

גאוגרפיה
--------

לפי לשכת מפקד האוכלוסין של ארצות הברית, שטח הכפר מונה כ-1 מייל (2.6 קילומטר) רבוע.

דמוגרפיה
--------

נכון למפקד האוכלוסין של שנת 2000, הכפר מנה 241 תושבים, 88 משקי בית, ו-69 משפחות. צפיפות האוכלוסין הייתה 238.4 איש למייל רבוע (92.1 לקמ"ר), היו 96 יחידות דיור בצפיפות ממוצעת של 95.0 למייל רבוע (36.7 לקמ"ר).

ההרכב הגזעי מנה 83.82% לבנים, 14.52% אפריקאים אמריקנים, ו-1.66% משני גזעים או יותר.

היו 88 משקי בית שב-40.9% מהם היו ילדים מתחת לגיל 18 שחיים בהם, 56.8% היו זוגות נשואים, 17.0% הם בתים עם בעלת בית יחידה בלי בעל נוכח, ו-20.5% הם לא משפחות. 17% ממשקי הבית מורכבים מאנשים שגרים ביחידות, ו-9.1% היו אנשים שגרים לבדם בגיל 65 ומעלה. גודל משק הבית הממוצע היה 2.74 וגודל המשפחה הממוצע היה 3.09.

בכפר, כ-28.6% מהאוכלוסייה מתחת לגיל 18, 8.3% מגילאי 18 עד 24, 27.8% מגילאי 25 עד 44, 18.7% מגילאי 45 עד 64, ו-16.6% הם בני 65 ומעלה. הגיל הממוצע הוא 36 שנים. לכל 100 נשים יש 95.9 גברים. לכל 100 נשים מגיל 18 ומעלה יש 100.0 גברים.

קישורים חיצוניים
----------------

ויקישיתוף מדיה וקבצים בנושא **פופ** בוויקישיתוף

הערות שוליים
------------

1. ↑  U.S. Census Bureau, American FactFinder - Community Facts, factfinder.census.gov (באנגלית) (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 4dda2869-8bdb-4a34-9759-bc3b98352e81

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פופ (מיסיסיפי)"**.
**פוספתריום** (שם מדעי: ***Phosphatherium***; משמעות השם: "בהמת פוספט") הוא סוג נכחד של יונק ממשפחת הנומידותריים, שבסדרת הפילאים, אשר התקיים באפריקה בתקופת הפלאוקן ובתחילת האאוקן שלפני 59.2-50.7 מיליון שנה. סוג זה כלל מין אחד - *Phosphatherium escuilliei*, אשר היה אחד המינים המוקדמים ביותר של הפילים וכנראה היה אב קדמון לכל הפילים המאוחרים. המאובנים שלו התגלו בבסיס אולד אבדון (אנ') שבמרוקו, בקרבת העיר קוריבגה והוגדרו ב-1996. שם המין קרוי על מגלה הממצאים, פרנסיס אסקווילה.

הפוספתריום היה אחד מהקטנים שבבני סדרת הפילאים והוא הגיע לממדים של כלב בינוני, באורך 60 ס"מ, גובה של 30 ס"מ בכתפיים ומשקל של לא יותר מ-15 ק"ג. מבנה הגוף הזכיר מבנה של טפיר ונראה שהוא היה יונק מיימי. המאובנים כללו הבדלים קטנים בין הזכרים לנקבות, בייחוד במבנה שרירי הלסת. מבנה הגולגולת היה רחב מעט עם חוטם רחב יחסית לגולגולת, אך ללא סימן לחדק. מבנה השיניים דמה לזה של פילים אך ללא חטים.

המבנה של שיניו שהיו בעלי טוחנות חזקות אך בעלי מרווח בו אולי היו שיניים מסוג אחר. מבנה הלסת מצביע על תזנה אפשרית כאוכל-כול שהתבסס על עלי עצים ושיחים אך אולי גיוון בחרקים ובחיות קטנות. בנוסף נראה שהיה אוכל פירות.

היונק היה אנדמי לביצות והיערות הקדומים של מרוקו והוא נכחד עם ההתייבשות שלהם, עם התקדמותו של ים תטיס לתוך הסהרה במשך רוב האאוקן. הוא התפתח ליונקים גדולים יותר כמו המריתריום והבריתריים.

קישורים חיצוניים
----------------

ויקישיתוף מדיה וקבצים בנושא **פוספתריום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ד"ר צ'אן** (נולד ב-30 באפריל 1984) הוא כינויו הידוע של **אמיר כץ**, ראפר, זמר, מפיק מוזיקלי, כותב, מלחין, פזמונאי, עורך, יוטיובר ובמאי וידאו קליפים ישראלי. אמיר הוא הבעלים של הלייבל "סאיי רקורדס" וחלק מצמד בעל אותו שם יחד עם הראפר "מוגלי".

ביוגרפיה
--------

נולד בבית שמש כבן אמצעי למשפחה חד הורית. החל ללמוד לנגן על גיטרה בגיל 10 והמשיך בלמידה עצמית של כלי נגינה שונים.

מקור הכינוי "ד"ר צ'אן" או כינויו המורחב "ד"ר צ'אן לי"', וכן שם הלייבל "סאיי רקורדס", הוא מאמנויות הלחימה. מגיל צעיר התאמן כץ באמנות הלחימה "קונג-פו", אמיר שימש כמדריך בבית הספר של אלי איבגי ומחזיק בחגורה שחורה בשיטה משולבת של קרב מגע ו-CLF (אנ'). במאי 2001 ייצג את ישראל במשלחת לאליפות העולם של איגוד World Kobudo Federation, שהתקיימה בצרפת, וזכה במקום שלישי בקרבות מגע מלא עד משקל 70 ק"ג. כץ אימץ את שמות המשפחה של אישים מתחום אמנויות הלחימה בהם ראה דמויות להערצה, ג'קי צ'אן וברוס לי, והתואר "**ד"ר**" הוצמד לו מאוחר יותר על ידי הראפר אבי בן זקן, המכונה "אוקטובר".

### קריירה מוזיקלית

בגיל 13 התוודע כץ למוזיקת היפ הופ דרך אלמנט ה"ביטבוקס" שראה בתוכנית טלוויזיה. הוא התאמן להפיק בעצמו צלילים שונים, דרך האזנה למוזיקה זו.

ב-2001 הקים את האולפן הראשון שלו, וב-2004 הקים יחד עם אחיו אלמוג ("מוגלי") את הלייבל "סאיי רקורדס". ב-2007 הוציא כץ, כחלק מהצמד "סאיי רקורדס", את סינגל המועדונים "מה זה כל הקטע". ב-2008 יצא סינגל הבכורה "פרפרים", שהגיע למצעד הבחירות של גלגלצ, וצוין כשיר השבוע ברדיו תל אביב וברדיו ירושלים.

ב-2010 שיתפו פעולה הצמד "סאיי רקורדס" עם יזהר כהן, וחידשו את להיט האירוויזיון "אבניבי". ב-2011 החלו "סאיי רקורדס" בשיתוף פעולה עם צמד המפיקים שוהם וגבריאל. האחים כץ כתבו, הלחינו וביצעו מספר שירים נוספים, בהם "אם תחכי לי", "את", "בלאגן", "אם את רוסיה", "סחי בלטה".

בשנת 2012 הוציא כץ קליפ לשיר "מכורה" מתוך אלבום הסולו הראשון שלו. באותה שנה הפיק וביים קליפ לשיר "דיבור מלוכלך" של KYD וג'ורדי, בעקבות שיתוף פעולה קודם עם KYD.

ב-2014 הוציא כץ את אלבום הבכורה "מציאות אחרת" שמימן באמצעות גיוס הדסטארט. האלבום זכה להצלחה ובשבוע הראשון מכר למעלה מ-4 אלף עותקים.

ב-29 בדצמבר 2015 שירו "אף אחד" נכנס לפלייליסט הערב של גלגלצ.

בערוץ היוטיוב הרשמי של "סאיי רקורדס" למעלה מ-11 מיליון צפיות.

ב-15 בנובמבר 2018 החל ד"ר צ'אן ולוג ביוטיוב אשר מלמד הפקה המוזיקלית, סקירת מוצרי אולפן והפקה, מיקסינג ומאסטרינג.

קישורים חיצוניים
----------------

* סרטונים בערוץ של SaiRecords, באתר יוטיוב

הערות שוליים
------------

1. ↑  סאי הוא כלי נשק מסורתי מאמנויות לחימה מזרחיות
2. ↑  פרסום במקומון בבית-שמש (ארכיון)
3. ↑  אסף נבו, ‏אבניבי 2009, באתר ‏מאקו‏‏, ‏26 באוקטובר 2009‏
4. ↑  דוקטור צ'אן - אלבום בכורה
5. ↑  SaiRecords
**הנסי ונום GT** היא מכונית-על אמריקאית של חברת הנסי פרפורמנס.

ב-21 בינואר 2013, הנסי ונום GT קבעה ממוצע של האצה מ-0 ל-300 קמ"ש ב-13.63 שניות. בנוסף, המכונית קבעה שיא לא רשמי של האצה מ-0 ל-200 מייל לשעה (מ-0 ל-322 קמ"ש) ב-14.51 שניות (שברה את השיא של קוניגסג אגירה R שעמד על-14.53 שניות) מה שהופך אותה למכונית שמאיצה במהירות הגבוהה ביותר בעולם, באופן לא רשמי, למרות זאת בשנת 2018 הקוניגסג אגירה RS שברה את השיא על פי גינס והעמידה אותו על 481 קמ"ש.

ב-14 בפברואר 2014, הנסי ונום GT קבעה שיא מהירות של-435.3 קמ"ש (270.5 מייל לשעה). 
ספר השיאים של גינס קובע כי רק רכב אשר נמכר בלמעלה מ-30 עותקים יכול להחשב "יצור סדרתי". כיום קיימים רק 16 עותקים מהמכונית. בנוסף, מכיוון שבדיקת המהירות התבצעה רק בכיוון אחד (בניגוד לתקנות ספר השיאים של גינס אשר דורש בדיקת מהירות בשני הכיוונים כדי לשלול את אפקט הרוח) השיא לא מוכר על ידי הספר.

ראו גם
------

* הנסי ונום F5 (אנ')

קישורים חיצוניים
----------------

ויקישיתוף מדיה וקבצים בנושא **הנסי ונום GT** בוויקישיתוף
* אתר האינטרנט הרשמי של הנסי ונום GT (באנגלית)
**פוספורוזאורוס** (שם מדעי: ***Phosphorosaurus***; מילולית: "לטאת פוספט") הוא סוג זוחל ימי קדום ממשפחת המוזאזאוריים, אשר חי במימי הקרטיקון העליון שלפני 72.1 עד 66 מיליון שנה מזמננו. נמצאו מספר מאובנים של זוחל ימי זה, רובם בהוקאידו שביפן ובבלגיה, אף שחלקם נחשבו לשייכים לסוג הקרוב הליזאורוס. 

סוג זה תואר למדע ב-1889 בידי החוקר הבלגי לואיס דולו (אנ'), על בסיס גולגולת באורך של כ-50 ס"מ ועוד כמה עצמות, אשר דמו למספר מוזאזאורים קטנים יחסית, ביניהם ה-*Eonatator*, ה-*Pluridens* וההליזאורוס. אורכו המוערך הגיע ל-3 עד 4 מטרים בקירוב.

מבנהו התאים לחתירה מוצלחת ואולי הוא התקיים במים עמוקים, שם חיפש דגים ודיונונים בעומקים שונים, כשאולי היו לו התאמות לראייה בחשיכה. היו לו לסתות קצרות יחסית ולהם שורות של שיניים משוננות שנועדו לתפוס טרף. כל הנראה גם היה צייד ממארב, מאחר שלא היה שחיין יעיל ביותר.

בסוג זה נכללו 2 מינים:

* *P. ortliebi* - ידוע מממצאים מבלגיה.
* *P. ponpetelegans* - ידוע מממצאים בהוקאידו ופירוש שם המין: "נחל אלגנטי" בשפת האיינו. משמעותו מתייחסת לכך שנשמר בצורה מוצלחת סמוך לנחל נקי.

קישורים חיצוניים
----------------

ויקישיתוף מדיה וקבצים בנושא **פוספורוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**שירותי מערכת משניים של רשות האבטחה המקומית** (באנגלית: **Local Security Authority Subsystem Service** או **LSASS**) הוא תהליך במערכות הפעלה חלונות מבית מיקרוסופט האחראי על היבטי אבטחה רבים. ביניהם אימות משתמשים בעת התחברות, שינוי סיסמאות, יצירת Access Tokens ועוד. בנוסף הוא גם התהליך שמייצר את ה-Security logs ל-Event Viewer.

עוד תפקיד של התהליך הוא שמירת פרטי הזדהות של משתמשים (דומיינים) בשביל לאפשר את עיקרון ההתחברות היחידות SSO (Single Sign ON), כדי שלא נצטרך להקיש שם משתמש וסיסמה מחדש בכל פעם שנרצה לגשת למשאב בדומיין.

השירות מבצע אימות משתמש מול המתחברים אל תחנת הקצה או השרת, מטפל בשינוי סיסמה, יוצר אסימוני גישה ומתעד אירועים ביומן האבטחה.

סיום מאולץ של תהליך זה יגרום לאיבוד האימות מול משתמש המחובר ויגרום להפעלה מחדש של המערכת.

קובץ lsass.exe הנמצא בנתיב הבא: `WINDIR%/system32/lsass.exe%` הוא קובץ מערכת חיוני וככזה הוא מהווה מטרה פופולרית בפני תוקפים פוטנציאלים.

במידה ותהליך lssas מופיע יותר מפעם אחת במנהל המשימות ואינו רץ מספריית המקור, משמעות הדבר היא שמדובר בווירוס, תוכנת ריגול או סוס טרויאני.

ראו גם
------

* Syskey
* Kerberos
* מנהל חשבונות האבטחה
* מנהל המשימות

קישורים חיצוניים
----------------

* מרכז העזרה והתמיכה של מיקרוסופט (בעברית)
* מידע אודות הזדהות LSA (באנגלית)
* הדרך הטובה ביותר להסרת וירוס lsass.exe (באנגלית)
**פרנצ'סקו אַייֶץ** (באיטלקית: **Francesco Hayez**, כתיב פונטי: **ˈaːjets**,‏ 10 בפברואר 1791 – 21 בדצמבר 1882) היה צייר איטלקי, האמן הראשון במעלה של הרומנטיציזם במילאנו של אמצע המאה ה-19. אייץ עשה לו שם בציוריו ההיסטוריים המפוארים, האלגוריות הפוליטיות שלו ודיוקנאותיו יוצאי הדופן באיכותם.

ביוגרפיה
--------

אייץ נולד למשפחה דלת-אמצעים יחסית מוונציה. אביו היה ממוצא צרפתי ואילו אמו, קיארה טורצ'לה, הייתה ילידת מוראנו. הילד פרנצ'סקו, הצעיר בחמישה בנים, גדל אצל אחות אמו, שנישאה לג'ובאני בינאסקו, בעל אוניות אמיד ואספן אמנות. מילדות גילה פרנצ'סקו נטייה לציור, ועל כן מסר אותו דודו להתמחות כשוליה אצל רסטורטור תמונות. בהמשך היה לתלמידו של הצייר פרנצ'סקו מאג'וטו (אנ'), שאצלו למד במשך שלוש שנים. הוא התקבל לקורס הציור של האקדמיה החדשה לאמנויות בשנת 1806, שם למד אצל טאודורו מטאיני (אנ'). בשנת 1809 זכה בתחרות של האקדמיה לאמנות של ונציה, שהעניקה לו מלגת לימודים לשנה אחת באקדמיה די סן לוקה ברומא. הוא נשאר ברומא עד 1814, אז עבר לנאפולי, שם הזמין אצלו המלך ז'ואקים מירא ציור גדול שיתאר את אוליסס בחצר אלקינוס. באמצע שנות ה-30' של המאה ה-19 היה מבקר קבוע במפגשי הטרקלין בבית הרוזנת קלרה מאפאי (שאת דיוקנה צייר למען בעלה, הלבריתן אנדראה מאפאי). ב-1850, כשהתמנה למנהל האקדמיה של ברֶרָה (אנ') בעיר, עדיין שהה במילאנו.

אנדרטת פרנצ'סקו אייץ במילאנו
פרנצ'סקו אייץ האריך ימים והיה צייר פורה. בין ציוריו רבים הנושאים ההיסטוריים, שהיו לרוחם הפטריוטית של נותני חסותו. אחרים משקפים את נטייתו לסגנון נאו-קלאסי בנושאים נשגבים, אם מכתבי הקודש ואם מן הספרות הקלאסית. כמו כן, צייר סצינות מתוך הצגות תיאטרון בתקופתו. לעומת זאת, במכלול ציוריו בולטות בהיעדרן מחיצות-נוי לקישוט מזבח כנסייה. עם זאת, אחרי שכיבושי נפוליאון חיללו כנסיות ומנזרים רבים בצפון איטליה, לא חסרו בחבל ארץ זה יצירות אמנות דתיות, שהועברו למוזיאונים או רוכזו במוסדות הדת הפעילים ששרדו לפליטה.
היסטוריון האמנות קוראדו ריצ'י (איט') מתאר את אייץ כצייר שהחל את דרכו כ"קלאסיציסט" אך התפתח לסגנון של "מהומה רגשית".

גלריה
-----

* אוליסס בחצר אלקינוסאוליסס בחצר אלקינוס
* הנשיקה (1859)הנשיקה (1859)
* רינלדו וארמידה (1813), בגלריית האקדמיה, ונציהרינלדו וארמידה (1813), בגלריית האקדמיה, ונציה

קישורים חיצוניים
----------------

ויקישיתוף מדיה וקבצים בנושא **פרנצ'סקו אייץ** בוויקישיתוף
* פרנצ'סקו אייץ, באתר "Find a Grave" (באנגלית)
* כתבי פרנצ'סקו אייץ בפרויקט גוטנברג (באנגלית)

הערות שוליים
------------

1. ↑  קוראדו ריצ'י (1911), 'Art in Northern Italy'. ניו יורק: בני צ'ארלס סקריבנר, עמ' 95

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007427681705171
* BnF: cb14968334k (data)
* CiNii: DA04481217
* GND: 119262290
* ICCU: CFIV016713
* ISNI: 0000 0000 8079 7902
* LCCN: n83140462
* NLP: A35229330
* NTA: 070221243
* RKD: 252879
* SNAC: w66q3z7s
* SUDOC: 035604069
* ULAN: 500019066
* VcBA: 495/193152
* VIAF: 283001
* WorldCat: lccn-n83140462

 |
תנועת האצבע המורה כלפי מטה כאשר שאר האצבעות קמוצות, היא מחווה שמשמעותה לרוב "כאן" או "ברגע זה" או "ככה"
שמות אצבעות היד בעברית
**אצבע מורה** היא האצבע השנייה בכף יד של אדם. היא ממוקמת בין האגודל לאמה.

האצבע המורה היא בדרך כלל האצבע הרגישה, המיומנת והזריזה ביותר בכף היד. עם זאת, היא לא הארוכה ביותר - היא קצרה מהאמה (האצבע השלישית), ועשויה להיות קצרה או ארוכה יותר מהקמיצה (האצבע הרביעית), להרחבה ראו יחס אצבעות.

מקור השם
--------

משמעות השם "אצבע מורה" (וגם של השם באנגלית "Index finger" שמקורו במונח הלטיני "indicate"), מעיד על תפקיד משמעותי של האצבע - להצביע על פרט, להורות עליו. הצבעה נוצרת כאשר היד והאצבע המורה מושטות קדימה, כלפי חוץ, כדי לסמן דבר מה.

משמעויות ורמזים
---------------

לתנוחות ותנועות שונות של האצבע המורה עשויות להיות משמעויות נוספות. למשל, זרוע המקופלת במרפק בעוד האצבע המורה מושטת כלפי מעלה, מייצגת בקשה לקבלת רשות דיבור (למשל בכיתת תלמידים); אצבע מורה מתוחה הניצבת במאונך מייצגת לרוב את המספר 1; אצבע המופנית כלפי מעלה ונדה מצד לצד עשויה לייצג "לא" במעין מחוות תוכחה. משמעותה גדולה גם בשפות הסימנים, למשל בשפת הסימנים האמריקאית, כאשר האצבע המורה מופנית כלפי מעלה בעוד האגודל והקמיצה נוגעים זה בזה בקצותיהם, משמעותה האות d. בספורט אצבע מורה המופנית למעלה בקרב שחקני קבוצת ספורט, משמעותה "ניצחון" (מעין אמירה "אנחנו מספר אחת!"). 

תנועת האצבע המורה עשויה להוות גם תנועת רמיזה - הפניית הזרוע כלפי פנים, אל גוף הדובר, תוך תנועות קיפול חוזרות של האצבע, כדי לרמוז לאדם אחר להתקרב אליו; תנועה זו נחשבת מעליבה בתרבויות מסוימות. גם הפניית האצבע ישירות כלפי האדם האחר והצבעה עליו עשויה להיחשב גסות רוח. דרך מנומסת יותר להצבעה על אדם עשויה להיות הפניית כל כף היד הפתוחה כלפיו (כאילו היא מחזיקה מגש); מחווה זו משמשת גם להצגת אדם באירועים רשמיים או בתוכניות טלוויזיה, מלווה במשפט כגון "הרשו לי להציג בפניכם את מר/גברת X...".

קישורים חיצוניים
----------------

ויקישיתוף מדיה וקבצים בנושא **אצבע מורה** בוויקישיתוף
* אצבע מורה ארוכה קשורה לסיכון מופחת ללקות בסרטן הערמונית, באתר cancerhelp

| סממנים חיצוניים בגוף האדם |
| --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |
| עור | שיער • שיער פנים • ריסים • גבות • שער הערווה |
| **פורטל גוף האדם** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4840255-2
* TA98: A01.1.00.054

 |
אין לבלבל עם אין לבלבל ערך זה עם הערך "ולוצירפטור".

**ולוציזאורוס** (שם מדעי: ***Velocisaurus***; משמעות השם: "זוחל/לטאה זריזה") הוא סוג של דינוזאור בן למשפחת הנואזאוריים שהתקיים באמריקה הדרומית של הקרטיקון לפני 85 מיליון שנה מזמננו. המאובנים שלו התגלו בארגנטינה, ותוארו בשנת 1991 בידי החוקר הארגנטינאי חוסה בונפרטה (אנ').

תיאור
-----

דינוזאור קדום זה היה קטן יחסית באורך 1.5 מטר לרבות הזנב, היה בעל עצמות חלולות, ונחשב לסוג הקטן ביותר במשפחתו. בכף רגלו היו ארבע אצבעות והשלישית הייתה החזקה מבין כולן והנושאת העיקרית של משקלו, דבר שלא ידוע אצל אף תרופוד כולל העופות, וכנראה התאים לתנאי ריצה מהירה. הדינוזאור היה בעל דמיון קלוש לולוצירפטור ממונגוליה, אך היה בעל טפרים שטוחים יחסית וגפיים קדמיות מנוונות יותר, בדומה לגפי האבליזאוריים הקרובים לו. ייתכן שהיה מכוסה בנוצות. בונפרטה העריך שהדינוזאור הקדום היה אוכל כל ולאו דווקא צייד מאחר שהטפרים של רגליו היו שטוחים מכדי לשסע טרף בריצה תוך זינוק כמו אצל הרפטורים. מספר עצמות שנבדקו הוערכו כשבורות משבר מאמץ, דבר המצוי במחלוקת.

חלק מהחוקרים העריכו שהוולוציזאורוס השתייך למשפחה עצמאית קרובה לנואזאוריים - Velocisauridae, אך הוא משויך למשפחה והוא קרוב בעיקר למסיאקזאורוס ממדגסקר והיה בעל לסתות ארוכות מלאות שיניים חדות שפנו קדימה מעט.

קישורים חיצוניים
----------------

ויקישיתוף מדיה וקבצים בנושא **ולוציזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
פירוש נוסף ערך זה עוסק בהר בארץ אואטס שבאנטארקטיקה. אם התכוונתם למשמעות אחרת, ראו הר מרטין.

אין לבלבל עם אין לבלבל ערך זה, העוסק בהר בהרי לאזארב, בארץ אואטס שבאנטארקטיקה, עם הערך "הר מרטין (ארץ פאלמר)", העוסק בהר אחר באותו שם בארץ פאלמר שבאנטארקטיקה; ועם הערך הר מרטין (ארץ שארקו) - הר באותו שם באי שארקו שבאנטארקטיקה.

**הר מרטין** (באנגלית: **Mount Martyn**) הוא פסגה, וסביבה סלעים חשופים מקרח, בהרי לאזארב, בארץ אואטס, שבאנטארקטיקה.

הפסגה ממוקמת 6 קילומטרים מדרום לפסגת אלד.

ההר הוא מצוק הסלע הבולט ביותר, ממערב לקרחון מאטוסביץ'.

גובהו של ההר 845 מטרים מעל פני הים; הר מרטין הוא ההר ה-4,426 בגובהו באנטארקטיקה.

היסטוריה
--------

### גילוי ומיפוי ההר

ההר צולם מהאוויר לראשונה על ידי צי ארצות הברית בין השנים 1946–1947, במסגרת מבצע קפיצה לגובה.

ההר צולם בשנית מהאוויר ב-29 בפברואר 1959 על ידי משלחת החקר האנטארקטית הלאומית של אוסטרליה, בפיקודו של פיליפ לו.

### מקור השם

ההר נקרא על שם די. אף. מרטין (D.F. Martyn), חבר בוועדה המתכננת של משלחת החקר האנטארקטית הלאומית של אוסטרליה.

קישורים חיצוניים
----------------

* הר מרטין באתר הסקר הגאולוגי של ארצות הברית
* הר מרטין באתר הגאזט האנטארקטי של ממשלת אוסטרליה
* בק מרטין באתר הגאזט האנטארקטי המשווה SCAR של ממשלת אוסטרליה
* תצלום לוויין של הר מרטין

הערות שוליים
------------

1. 1 2 3 4 5 6 7 8  מידע גאוגרפי והיסטורי
2. 1 2  הרי אנטארקטיקה לפי גובהם
כרטיס ותוכנייה לקונצרט של הרכב כלי הקשה, 2006
עטיפת התוכנייה של עונת 1919–1920 של בית האופרה ברובע הצרפתי בניו אורלינס
**תוכנייה** היא מסמך המכיל פרטים על אירוע שנועד לציבור של משתתפים. התוכנייה נערכת על ידי מפיקי האירוע, היא כוללת פרטים על האירוע, ומטרתה ליידע את המשתתפים בו. תוכנייה מופקת להצגת תיאטרון ומופעים אחרים של אמנות הבמה ולכנסים. על פי רוב התוכנייה מודפסת על נייר, וכן היא מוצגת באתרי האינטרנט הרלוונטיים לאירוע.

לעיתים מופקת תוכנייה לסדרה של מופעים (כגון תוכנייה של פסטיבל).

תוכנייה מהווה גם אמצעי קידום מכירות, לקראת האירוע, ומוצעת למשתתפים פוטנציאלים.

התוכנייה בתחומי האמנות
----------------------

התוכנייה מהווה חלק בלתי נפרד ממופעים בתחומי אמנות הבמה השונים, ובהם הצגת תיאטרון, קונצרט, מופע בלט. היא מוצעת לצופים בדרך כלל במבוא האולם בו מתקיים המופע.

תוכנייה עשויה להיות קצרה ומתומצתת, או נרחבת ומפורטת. תוכנייה נרחבת מכילה דפים אחדים ובהם פרטים על המופע ומשתתפיו, כמו:

* תוכן המופע, הרקע ליצירתו, התקופה בה נוצר ופרטים על היוצרים.
* לוח זמנים המתאר את אורכו של כל קטע מוצג.
* קורות חיים של האמנים המשתתפים.
* פרטים על מרכיבים שונים הקשורים למופע – אנשי מקצוע ומנהלה, נותני חסויות וכדומה.

בתוכנייה נרחבת ניכרת ההשקעה באיכות ההדפסה, בתמונות ותצלומים ובפירוט של הטקסטים. תוכנייה מסוג זה עשויה להיות בגודל של ספרון קטן, ובדרך כלל נמכרת לצופים ומכילה גם פרסומות.

תוכנייה באירוע עם משתתפים פעילים
--------------------------------

תוכנייה כזו מפיקים לקראת כנס, אירוע ספורטיבי או פעילות אחרת שיש בה משתתפים פעילים (להבדיל מצופים). מטרתה היא ליידע את המשתתפים על סדר היום הצפוי, על האירועים שיתקיימו בכל עת, ועל הנושאים שיועלו בהם.

ראו גם
------

* כרזה
* קטלוג

קישורים חיצוניים
----------------

ויקישיתוף מדיה וקבצים בנושא **תוכנייה** בוויקישיתוף
* מיכאל הנדלזלץ, שחור על לבן, באתר הארץ, 5 במרץ 2007
* מאחורי התוכנייה באתר תיאטרון הבימה
* תוכניות, דף שער בספרייה הלאומית
* ארכיון **אוסף תוכנית ארועים**, בספרייה הלאומית

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532478705171
* GND: 4373950-7
* LCCN: sh93005169

 |
לוגו תוכנית אאורקה
תוכנית **אאורקה** (**EUREKA**) היא תוכנית של האיחוד האירופי שתומכת בביצוע שיתופי פעולה במחקר ופיתוח בין חברות תעשייתיות מ-40 מדינות שונות מרחבי העולם, בדגש על מדינות האיחוד האירופי. התוכנית נוסדה בשנת 1985 ופועלת במקביל לתוכנית המסגרת האירופאית (European Framework Programme), התוכנית הגדולה ביותר בעולם עבור תמיכה בפעילות מחקר ופיתוח.

מטרות התוכנית
-------------

המטרה העיקרית של תוכנית אאורקה היא העלאת הפריון והתחרותיות של עסקים באירופה באמצעות פיתוח טכנולוגיות חדשות וכך לתרום לחיזוק הכלכלות הלאומיות של המדינות המשתתפות בה בשוק הבינלאומי, ולחזק את הבסיס לשגשוג ותעסוקה ברי קיימא..

מטרה זו מושגת על ידי תמיכה פיננסית בביצוע שיתופי פעולה רב-לאומיים בין חברות מהמדינות השונות המשתתפות בתוכנית.

מדינות משתתפות בתוכנית
----------------------

המדינות המשתתפות בתוכנית הן:
אוסטריה, בלגיה, בולגריה, קרואטיה, קפריסין, צ'כיה, דנמרק, אסטוניה, פינלנד, מקדוניה, צרפת, גרמניה, יוון, הונגריה, איסלנד, אירלנד, ישראל, איטליה, ליטא, לטביה, לוקסמבורג, מלטה, מונקו, מונטנגרו, הולנד, נורווגיה, פולין, פורטוגל, רומניה, רוסיה, סן-מרינו, סרביה, סלובקיה, סלובניה, ספרד, שוודיה, שווייץ, טורקיה, אוקראינה, בריטניה, אלבניה, בוסניה והרצגובינה, קנדה וקוריאה.

אופן תמיכת התוכנית
------------------

העיקרון לפיו תומכת תוכנית אאורקה בפרויקטים הוא מתן מסגרת המאפשרת למדינות השונות לתמוך בפרויקטי הפיתוח הרב-לאומיים. על כל חברה המעוניינת להשתתף בפרויקט במסגרת התוכנית לקבל את אישורה ותמיכתה של המדינה בה החברה שוכנת.

הכללים והנהלים של התמיכה בחברות המשתתפות בתוכנית משתנים בהתאם למדינות השונות.

ישראל ותוכנית אאורקה
--------------------

ישראל הצטרפה לתוכנית אאורקה בשנת 2000. פעילות ישראל בתוכנית מרוכזת על ידי המדען הראשי של משרד הכלכלה, והתמיכה המוענקת לחברות ניתנת על ידי קרן המחקר בהתאם לנוהלי החוק לעידוד מחקר ופיתוח בתעשייה. 

מדינת ישראל נחשבת לאחת המדינות הפעילות ביותר בתוכנית - כאשר בכ-10% מכלל הפרויקטים הקיימים באאורקה משתתפות חברות ישראליות. נכון לסוף שנת 2012 השתתפו חברות ישראליות ב-241 פרויקטים שונים תחת מסגרת התוכנית.

בשנת 2011 מונתה ישראל לנשיאת תוכנית אאורקה העולמית – ובכך הייתה למדינה הלא-אירופית הראשונה שמונתה לתפקיד זה. בראש הנשיאות עמד אלי אופר ומנהל הנשיאות היה ישראל שמאי.

קישורים חיצוניים
----------------

* תוכנית eureka (אורכב 24.09.2015 בארכיון Wayback Machine), באתר Grantinfo.org.
* תוכנית eureka, באתר מתימו"פ.

הערות שוליים
------------

1. ↑  מידע אודות התוכנית, באתר יורקה
2. ↑  מידע אודות קרן המחקר, באתר Grantinfo.org
3. ↑  מידע אודות התוכנית, באתר מתימו"פ
4. ↑  דוח מסכם לשנת 2012, באתר EUREKA
5. ↑  הודעה לעיתונות, באתר משרד הכלכלה

|  |  |
| --- | --- |
| בקרת זהויות עריכת הנתון בוויקינתונים | 
* NKC: kn20020403011
* VIAF: 154206776
* WorldCat (עם VIAF): 154206776

 |
**The Extrasolar Planets Encyclopaedia** (בעברית: **האנציקלופדיה לכוכבי לכת חוץ-שמשיים**) הוא אתר אינטרנט אסטרונומי שנוסד במצפה הכוכבים של פריז על ידי ג'ין שניידר בשנת 1995, המכיל מאגר נתונים מעודכן של כל כוכב הלכת החוץ-שמשיים המאוששים. המאגר מתעדכן כאשר אובייקט מועמד להיות מסווג ככוכב לכת מקבל אישור על כך. מאגר הנתונים משמש אסטרונומים למחקרים כגון התפתחות מערכות כוכבי לכת והתפתחות כוכבי לכת. נכון למאי 2016, זוהו 3,422 כוכבי לכת ב-2,560 מערכות ובהן 582 מערכות מרובות כוכבי לכת.

תוכן האתר
---------

באתר ישנו עמוד אישי לכל כוכב לכת וקטלוג אינטראקטיבי שמציג טבלת נתונים של כל כוכבי הלכת. הקטלוג מכיל נתונים של כוכבי לכת שהזיהוי שלהם אושר, וכן כוכבי לכת שלא אושרו. הקטלוג מתעדכן לעיתים תכופות בנתונים חדשים מפרסומים מדעיים ומכנסים.  

בדף המוקדש לכוכב לכת מובאת רשימה של פרטים בסיסיים, כגון: מסה, רדיוס, זמן הקפה, אקסצנטריות, נטיית מסלול, זמן הליקוי וכדומה, כולל טווח טעות אפשרי. בנוסף מובאים בדף כוכב הלכת נתונים על כוכב האם, כגון: שם, מרחק, סיווג ספקטרלי, טמפרטורה, בהירות נראית, מסה, רדיוס, קואורדינטות וכדומה.  

בתחילת פעילות האתר המדיניות הייתה לכלול כוכבי לכת עד 20 M\_{J} (מסות צדק), כשמעבר לכך הגופים הוגדרו ננס חום. החל מיוני 2011, הקטלוג כולל אובייקטים עד 25 M\_{J}. (בניגוד לאיגוד האסטרונומי הבינלאומי שמסווג אובייקטים מעל 13 M\_{J} כננסים חומים).  

בנוסף לקטלוג האתר מכיל ביבליוגרפיה מפורטת של הנתונים המופיעים בו, רשימה של גופים העוסקים בחיפוש כוכבי לכת חוץ-שמשיים, מידע על מפגשים בנושא, ורשימת אתרים בנושא.

קישורים חיצוניים
----------------

* 

* אתר האינטרנט הרשמי של Extrasolar Planets Encyclopaedia (באנגלית)
* John Matson, שאלות ותשובות עם ג'ין שניידר, סיינטיפיק אמריקן.
* הגדרת וקטלוג כוכבי לכת, מאמר מאת צוות האתר.

הערות שוליים
------------

1. ↑  ראו לדוגמה תנע זוויתי של מערכות כוכבי לכת חוץ-שמשיים
2. ↑  ראו לדוגמה HIP 78530 b
3. ↑  הראיון התבצע כשמדיניות האתר הייתה לכלול כוכבי לכת עד 20 M\_{J}
פירוש נוסף ערך זה עוסק בארגון חילוץ והצלה. אם התכוונתם להתרחשות בטבע ללא התערבות אדם, ראו תופעת טבע.

**תופעת טבע – כי הטבע זה הבית** הוא ארגון ישראלי לחילוץ ועזרה, המיועד לסייע למי שנתקע בדרך. בין השאר עוסק הארגון גם בשיקום הטבע, חיפוש נעדרים, עזרה לכוחות הביטחון במקרי חרום, ארגון טיולים לאנשים בעלי מוגבלויות, ארגון טיולים לכלל הציבור ופעילויות נוספות הקשורות לערכי הטבע. כל זאת בהתנדבות מלאה.

הארגון הוקם במרץ 2012 על ידי הראל רצון, לאחר שזיהה את הצורך במתן מענה לאנשים שנתקעים בדרכים או בשטח, ונותרים ללא מענה או נאלצים לשלם סכומים ניכרים לצורך חילוצם. המוטיבציה להקמת הארגון הגיע לאחר שהראל רצון, מיסד הארגון, נתקע בעצמו בשטח והרגיש כי גורמים שונים שפנה אליהם לעזרה, מנצלים את מצוקתו ובאים בדרישות כספיות לא סבירות לדעתו.
בראשית הוקם הארגון במסגרת של קבוצת חברים חובבי שטח, שעזרו זה לזה. הארגון צמח במהרה ובתוך חצי השנה הראשונה להקמתו הגיע לכ-1,700 מתנדבים. נכון לינואר 2020 מונה הארגון יותר מ-30,000 מתנדבים הפרושים בכל ישראל. אחד מעקרונות היסוד בארגון הוא קבלה של כל אדם ללא תנאי או הבדלי דת/מין/גזע ולאום. כל אשר נדרש מהחברים הוא הרצון לתת לאחר בלא תמורה. בהתאם לזאת, הארגון מהווה חתך של כלל האוכלוסייה וחברים בו אנשים ממגזרים שונים בחברה הישראלית.

בשנת 2018 התאגד הארגון באופן פורמלי במסגרת של עמותה בשם "הטבע זה הבית". עם זאת הארגון ממשיך להיות מזוהה ומוכר בשם "תופעת טבע". בעמותה אין עובדים בשכר.

תחומי פעילות הארגון
-------------------

הארגון פועל בתחומים הבאים:

* חילוצים
* איתור נעדרים
* עזרה לכוחות הביטחון במצבי חרום
* שיקום הטבע
* ארגון מפגשים ופסטיבלים המוקדשים לאהבה לטבע

### חילוצים

פעילות החילוץ בדרך, מהווה אבן יסוד של פעילות הארגון. הארגון מפעיל מוקד מבצעי טלפוני לקבלה של פניות. המוקד פעיל 364 ימים בשנה (כל השנה מלבד יום כיפור), 24 שעות ביממה. המוקד מופעל על ידי מתנדבים, אשר מקבלים את הפניות, ומפנים אותן בהתאם לצורך ל-130 קבוצות whatsapp. המתנדבים החברים בקבוצות נענים לפי יכולתם, לפי למיקומם הגאוגרפי ובהתאם לציוד החילוץ שברשותם.

סוגי החילוצים בהם מטפל הארגון הם:

* חילוץ בשטח
* חילוץ כלי רכב פרטיים
* סיוע בהנעה באמצעות כבלים
* אספקת דלק חרום
* אספקת מים
* סיוע בתיקון תקר

### עזרה לכוחות הביטחון בעיתות חרום

'תופעת טבע' עובדת בשיתוף עם משטרת ישראל ואיחוד הצלה לצורך איתור והצלה של נעדרים. במקרי חרום מסוג זה, מקימה תופעת טבע חפ"ק חירום במקום, ומוציאה מתנדבים רגליים ורכובים לשטח, לצורך סריקה וחיפושים. במקרי חרום כפי שקרה באירוע השיטפונות בנהריה בחורף 2020, מתגייסת תופעת טבע לעזרת כוחות הביטחון בנושא חילוץ ועזרה ככל הנדרש.

קישורים חיצוניים
----------------

* 

* אתר האינטרנט הרשמי של תופעת טבע
* 

* תופעת טבע, ברשת החברתית פייסבוק

* תופעת טבע, ברשת החברתית אינסטגרם

* תופעת טבע, סרטונים בערוץ היוטיוב
* תופעת טבע, באתר "גיידסטאר ישראל"
* פאוזי אבו טועמה, מדברים מהשטח: הסיפור המדהים של אנשי 'תופעת טבע' שמחלצים את מי שמסתבך בדרך, באתר mynet‏ חדרה, 10 בינואר 2020
* כתבה על תופעת טבע בחדשות סוף השבוע בערוץ 12, סרטון באתר יוטיוב, 11 באפריל 2018

הערות שוליים
------------

1. ↑  מדברים מהשטח: סיירת המחלצים ערוכה לסערה הבאה, באתר mynet ירושלים, 12 בינואר 2020
**Eye of the Tiger** (מילולית: "עין הטיגריס") הוא פזמון בביצועה של להקת הרוק האמריקנית סורבייבר, שכתבו והלחינו חבריה פרנקי סאליבן וג'ים פטריק. השיר יצא כסינגל בשנת 1982, ונכלל באלבומה השלישי של הלהקה, שנשא את אותו השם. השיר נכתב לבקשתו של סילבסטר סטאלון והיה שיר הנושא של הסרט "רוקי 3" בכיכובו.

מכירות
------

הסינגל זכה להצלחה רבה במצעדי המכירות, ובתוך שלושה חודשים קיבל מעמד של אלבום פלטינה כפול בארצות הברית, לאחר שנמכרו ממנו למעלה מ-2 מיליון עותקים. כן קיבל מעמד של אלבום פלטינה כפול בקנדה, אלבום פלטינה באיטליה ואלבום זהב בבריטניה ובצרפת.

הוא שהה שישה שבועות ברציפות בראש מצעד בילבורד הוט 100, ארבעה שבועות ברציפות בראש המצעד הבריטי ושישה שבועות ברציפות בראש המצעד האוסטרלי. כן הגיע לראש מצעדי הפזמונים באירלנד, דרום אפריקה, נורווגיה, פינלנד וקנדה, למקום השני באוסטריה ובהולנד, למקום השלישי באיטליה ובבלגיה, למקום הרביעי בניו זילנד ולמקום החמישי בשוודיה. בישראל, כבש השיר את ראש מצעד הפזמונים הבינלאומי השנתי של רשת ג' בשנת 1982. במצעד הפזמונים של שנות ה-80 של בילבורד, הגיע השיר למקום הרביעי.

גם שנים ארוכות לאחר שיצא, נשאר השיר פופולרי. נכון לשנת 2013 נמכר הסינגל באופן דיגיטלי, באמצעות הורדת קבצים, בכ-3.5 מיליון עותקים, והוא הורד כרינגטון כחצי מיליון פעמים.

גרסאות נוספות
-------------

בשנת 2005 הקליטה להקת אינפקציה גרסת כיסוי פארודית לשיר בעברית, בשם "עין הנמר". השיר נכלל באלבומה "בכיף" שיצא באותה שנה. גם הזמרת הצרפתייה אמל בנט ביצעה גרסת כיסוי לשיר. בסרט האנימציה "'אסטריקס והוויקינגים", ביצעו את השיר גיבורי הסרט, אסטריקס ואובליקס, באחת הסצינות. וירד אל ינקוביק ביצע גרסה פארודית של השיר בשם "The Rye or The Kaiser".

קישורים חיצוניים
----------------

* מידע על היצירה "Eye of the Tiger" באתר מיוזיק בריינז
* מידע על הסינגל "Eye of the Tiger" באתר מיוזיק בריינז
* מידע על השיר "Eye of the Tiger" באתר AllMusic
* מידע על הקומפוזיציה "Eye of the Tiger" באתר AllMusic
* מידע על היצירה "Eye of the Tiger" באתר Discogs
* מילות השיר "Eye of the Tiger" באתר Genius
* גרסאות נוספות ל"Eye of the Tiger" באתר SecondHandSongs
* סרטון השיר "Eye of the Tiger" באתר יוטיוב

| רוקי |
| --- |
| סרטי קולנוע | 

|  |  |
| --- | --- |
| סרטי רוקי | רוקי • רוקי 2 • רוקי 3 • רוקי 4 • רוקי 5 • רוקי בלבואה |
| סרטי קריד | קריד • קריד 2 • קריד 3 |

 |  |
| דמויות | רוקי בלבואה • אדריאן פנינו • אפולו קריד • מיקי גולדמיל • קלאבר לאנג • איוון דראגו • אדוניס קריד |
| מוזיקה | ‏Eye of the Tiger‏ • ‏Shea Butter Baby‏ |
| שונות | רוקי המחזמר |
| ראו גם | מוזיאון פילדלפיה לאמנות • רוקי: הסיפור האמיתי |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: c0474f4e-6c19-4075-a3c3-05b20399b0bb
* MusicBrainz work: f6096969-1f3a-30d4-8735-9e521f9d8639

 |
**תופעת מרקוס גאן** היא תופעה שבה מתקיימת תנועת עפעף לא רצונית בעקבות הפעלת שרירי הלעיסה (סינקינזיס - שיתוף תנועתי בעברית). תופעה זו, אשר היא לרוב מולדת, מתאפיינת בכיווץ לא-רצוני של שריר מרים העפעף לאחר תנועות הקשורות בשרירי הלעיסה, כגון מציצה או לעיסה.

במקרה זה של שיתוף תנועתי, בזמן הפעלה של שרירי הלעיסה, אשר מעוצבבים על ידי העצב המשולש (עצב קרניאלי מס' 5), תתקיים הרמה חוזרת ונשנית של העפעף העליון באותו הצד של הפנים. תנועה זו מתרחשת על ידי העצב מניע-העין (עצב קרניאלי מס' 3). קיימת אף תופעה נדירה של מרקוס גן "הפוך", בה העפעפף נע מטה בעקבות תנועות הפה.

לתופעת מרקוס גאן יכולות לגרום מספר סיבות, כגון גורם גנטי, וקיימות מספר השערות בנוגע לפתופיזיולוגיה של התופעה. למרות זאת, ובדומה למקרה הכללי של שיתוף תנועתי, אין מנגנון ברור ומוסכם שמסביר את תנועות העפעף.

תופעת מרקוס גאן לרוב לא דורשת התערבות, אך טיפול תרופתי או ניתוחי קיימים עבורה.

קישורים חיצוניים
----------------

ויקישיתוף מדיה וקבצים בנושא **תופעת מרקוס גאן** בוויקישיתוף
* הדגמה של תופעת מרקוס בעולל היונק חלב מבקבוק, סרטון באתר יוטיוב

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תופעת מרקוס גאן"**.
אש הקדוש אלמו על ספינה בים
**אש אלמו הקדוש** היא תופעת מזג-אוויר חשמלית, בו פלזמה מאירה נוצרת עקב יינון האוויר סביב עצם מוארק, בתנאי שדה חשמלי אטמוספירי (כמו השדה שיוצרת סופת ברקים). 

התופעה קרויה על שם ארסמוס הקדוש מאנטיוכיה (קרוי גם סנט אלמו), פטרונם של יורדי ים. התופעה מופיעה לעיתים על ספינות בים בעת סערות, והמלחים התייחסו אליה כתופעה על טבעית, ומכאן ייחוסה לפטרון. לחלופין, לעיתים מייחסים את שמה לפיטר גונזלס, שנחשב לפטרונם של המלחים הספרדים והפורטוגזים (למרות שמעולם לא הוכרז כקדוש), וגם מכונה לעיתים סנט אלמו.

תצפיות
------

מבחינה פיזית, התופעה היא זוהר כחול-בהיר או סגול, הנראה כמו אש בנסיבות מסוימות, ומופיע על קצוות חדים של מבנים גבוהים, כמו כליאי ברק, תרנים, צריחים וארובות, ועל כנפי מטוסים. ה"אש" יכולה להופיע גם על עלים, עשב, ואפילו בקצות קרני בקר. לעיתים קרובות מלווה את ה"אש" קול לחשוש או זמזום.

בשנת 1750 שיער בנג'מין פרנקלין כי מוט ברזל מחודד יאיר בקצהו בעת סערת ברקים, מראה דומה לאש אלמו הקדוש.

הסבר מדעי
---------

בניגוד לשם "אש", אש אלמו הקדוש היא למעשה פלזמה (מצב צבירה). השדה החשמלי סביב העצם גורם ליינון של מולקולות האוויר, ויוצר זוהר חלש, אותו ניתן לראות בקלות בחושך. נדרש מתח חשמלי בין 1,000 ל-30,000 וולט לסנטימטר כדי ליצור את התופעה; אולם, מספר זה תלוי מאוד בגאומטריה של העצם המדובר. קצה מחודד דורש מתח נמוך יותר כדי לספק את אותה התוצאה מכיוון ששדות חשמליים נעשים ממוקדים יותר באזורים של עקמומיות גבוהה, ולכן הפליטה חזקה יותר בקצוות עצמים מחודדים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אש אלמו הקדוש** |

* אש אלמו הקדוש, באתר אנציקלופדיה בריטניקה (באנגלית)

הערות שוליים
------------

1. ↑  Darwin, Charles R. (1839), Narrative of the surveying voyages of His Majesty's Ships Adventure and Beagle between the years 1826 and 1836, describing their examination of the southern shores of South America, and the Beagle's circumnavigation of the globe. Journal and remarks. 1832-1836. London: Henry Colburn, pp. 619 
In page 44, Darwin says "On a second night we witnessed a splendid scene of natural fireworks; the mast-head and yard-arm ends shone with St. Elmo's light; and the form of the vane could almost be traced, as if it had been rubbed with phosphorus."
See it also in The Complete Work of Charles Darwin Online
2. ↑  Heidorn, K. Ph.D. *Weather Elements: The Fire of St. Elmo*.
3. ↑  Van Doren, Carl. *Benjamin Franklin*, The Viking Press, New York, 1938. p. 159. Quoted text from May 1750 letter published in "Gentleman's Magazine" at
4. ↑  Additional reference may be made from Yale University's *The Papers of Benjamin Franklin* collection at
5. ↑  Scientific American. *Ask The Experts: Physics*.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531746605171
* GND: 1025175824
* LCCN: sh85127163

 |
**ברונו דומיניקס אורטלנו רוץ'** (בספרדית-קטלאנית: **Bruno Dominix Hortelano Roig**; נולד ב-18 בספטמבר 1991) הוא אתלט ספרדי, הוא אלוף אירופה (אמסטרדם 2016) בריצת 200 מטר.

ביוגרפיה
--------

אורטלנו נולד בוולונגונג שבאוסטרליה, שם עבדו הוריו כביולוגים מולקולריים. בהמשך, עבר עמם לקנדה, וסיים את לימודיו התיכוניים בברלינגטון. הוא המשיך ללימודי הנדסת ביוטכנולוגיה באוניברסיטת קורנל, והיה חבר בנבחרת האתלטיקה שלה.

הוא החל להשתתף בתחרויות אתלטיקה בינלאומיות בשנת 2010, ורשם הישגים משמעותיים ראשונית בשנת 2013, אז סיים במקום החמישי בריצת 200 מטר באליפות אירופה עד גיל 23 שנערכה בטמפרה. באותה אליפות זכה גם במדליית ארד עם נבחרת השליחים הספרדית ל-100X4 מטר, וסיים במקום החמישי עם נבחרת השליחים ל-400X4 מטר. באליפות העולם שנערכה באותה שנה במוסקבה העפיל לשלב חצי הגמר בריצת 200 מטר, וסיים במקום ה-16, בשיא ספרד חדש של 20.47 שניות. נוסף לכך, הוא העפיל לחצי הגמר בריצת שליחים 100X4 מטר, וסיים עמה במקום התשיעי בתוצאה של 38.46 שניות.

בשנת 2016 רשם אורטלנו עליית מדרגה נוספת. באליפות העולם באולם שהתקיימה בפורטלנד, אורגון במרץ סיים אורטלנו במקום 15 בריצת 60 מטר בשיא אישי חדש ל 6.63 שניות. באליפות האיברו-אמריקאית באתלטיקה שנערכה בריו דה ז'ניירו במאי הוא זכה במדליית כסף בריצת 200 מטר בתוצאה של 20.48 שניות וסיים במקום רביעי בריצת שליחים 100X4 מטר ובתחרות שנערכה במדריד ביוני הוא קבע בריצת 100 מטר שיא ספרד חדש של 10.06 שניות.

### אלוף אירופה

באליפות אירופה שנערכה באמסטרדם, הולנד ביולי אותה שנה קבע את הישג השיא שלו, כשזכה במדליית זהב בריצת 200 מטר בתוצאה של 20.45 שניות, לפני רמיל גולייב מטורקיה (20.51 שניות) ודניאל טלבוט מבריטניה (20.56 שניות). בשלב חצי הגמר הוא קבע שיא ספרדי חדש של 20.39 שניות. בשלב הגמר הגיע אמנם שני, אחרי ההולנדי צ'ונדרי מרטינה, אך מרטינה נפסל, ומדליית הזהב הוענקה לאורטלנו. אורטלנו עצמו גילה את דבר זכייתו רק במהלך ריאיון שנערך עמו לאחר המירוץ. נוסף לכך, סיים במקום רביעי בריצת 100 מטר בתוצאה של 10.12 שניות.

ביוני 2018 קבע שיא ספרד בריצת 400 מטר של 44.69 שניות. ביולי 2018 שיפר את שיא ספרד בריצת 200 מטר כשקבע תוצאה של 20.04 שניות במהלך מוקדמות אליפות ספרד.

שיאים אישיים
------------

### אצטדיון

* ריצת 100 מטר: 10.06 שניות (2016), **שיא ספרד**
* ריצת 200 מטר: 20.04 שניות (2018), **שיא ספרד**
* ריצת 400 מטר: 44.69 שניות (2018), **שיא ספרד**

### אולם

* ריצת 60 מטר: 6.63 שניות (2016)
* ריצת 200 מטר: 20.75 שניות (2014)

קישורים חיצוניים
----------------

ויקישיתוף מדיה וקבצים בנושא **ברונו אורטלנו** בוויקישיתוף
* ברונו אורטלנו, ברשת החברתית טוויטר
* ברונו אורטלנו, ברשת החברתית אינסטגרם
* ברונו אורטלנו, באתר הוועד האולימפי הבין-לאומי
* ברונו אורטלנו, באתר olympedia.org
* ברונו אורטלנו, באתר התאחדות האתלטיקה הבין-לאומית
* ברונו אורטלנו, באתר Track and Field (גברים)

הערות שוליים
------------

1. ↑   ריאיון עם אורטלנו לאחר זכייתו, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 256472

 |